देशभर में कोरोना के 22,854 नए मामले सामने आए, 126 लोगों की मौत
देश भर में एकबार फिर कोरोना के मामले तेजी से बढ़ रहे हैं। पिछले 24 घंटे में देश भर में कोरोना के 22,854 नए मामले सामने आए हैं जबकि 126 लोगों की मौत संक्रमण से हो गई है।
नई दिल्ली:  देश भर में एकबार फिर कोरोना के मामले तेजी से बढ़ रहे हैं। पिछले 24 घंटे में देश भर में कोरोना के 22,854 नए मामले सामने आए हैं जबकि 126 लोगों की मौत संक्रमण से हो गई है। वहीं 24 घंटे में कोरोना से 18,100 लोग रिकवर हुए हैं। देश में कोरोना संक्रमण के कुल मामले बढ़कर1,12,85,561 हो गए हैं जबकि एक्टिव मामलों की संख्या 1,89,226 हो गई है। देश में कोरोना से मरनेवालों की कुल संख्या 1,58,189 हो गई है। केन्द्रीय स्वास्थ्य मंत्रालय के मुताबिक 1,09,38,146 लोग कोरोना संक्रमण से मुक्त हो चुके हैं। देश में पिछले साल सात अगस्त को संक्रमितों की संख्या 20 लाख, 23 अगस्त को 30 लाख और पांच सितम्बर को 40 लाख से अधिक हो गई थी। वहीं, संक्रमण के कुल मामले 16 सितम्बर को 50 लाख, 28 सितम्बर को 60 लाख, 11 अक्टूबर को 70 लाख, 29 अक्टूबर को 80 लाख, 20 नवम्बर को 90 लाख और 19 दिसम्बर को एक करोड़ के पार चले गए थे। स्वास्थ्य मंत्रालय ने बताया कि अभी तक जिन लोगों की मौत हुई है उनमें से 70 प्रतिशत से ज्यादा मरीजों को अन्य बीमारियां भी थीं। महाराष्ट्र के ठाणे में कोविड-19 के 1,032 नए मामले, तीन और मरीजों की मौत महाराष्ट्र के ठाणे जिले में कोविड-19 के 1,032 नए मामले सामने आने के बाद यहां संक्रमितों की संख्या बढ़कर 2,72,193 हो गई। एक अधिकारी ने बृहस्पतिवार को बताया कि ये सभी नए मामले बुधवार को सामने आए। उन्होंने बताया कि संक्रमण से तीन और मरीजों की मौत के बाद, जिले में महामारी से जान गंवाने वालों की संख्या बढ़कर 6,315 हो गई। यहां कोविड-19 से मृत्यु दर 2.32 प्रतिशत है। अधिकारी ने बताया कि जिले में अभी तक 2,58,158 लोग संक्रमण मुक्त हो चुके हैं, यहां मरीजों के ठीक होने की दर 94.84 प्रतिशत है। उन्होंने बताया कि जिले में अभी 7,720 लोगों का कोरोना वायरस संक्रमण का इलाज चल रहा है। इस बीच, निकटवर्ती पालघर जिला प्रशासन के एक अधिकारी ने बताया कि जिले में कोविड-19 के अभी तक कुल 46,430 मामले सामने आए हैं और संक्रमण से 1,206 लोगों की मौत हुई है। (इनपुट-भाषा) पढ़ें- पाकिस्तान से आई गीता को उसका परिवार मिला, महाराष्ट्र के नयागांव में मिली मांपढ़ें- नंदीग्राम में ममता पर हुए हमले के चश्‍मदीद आए सामने, जानें क्या कहा